71Jaanong ya re kgosi le Hamane ba sena go tsena go ja moletlo le Esetere mohumagadi,
6:14
2kgosi ya botsa Esetere le ka letsatsi la bobedi le, ba ntse ba nwa weine ya re: “Se o se kopang ke eng, Esetere mohumagadi? O tla se newa. Se o se batlang ke eng? Le fa se ka lekana le bontlhanngwe jwa puso, o tla se direlwa.”
3Mohumagadi Esetere a araba a re: “Fa ke bonye bopelotlhomogi mo matlhong a gago, kgosi, mme fa go siametse kgosi, a ke newe botshelo jwa me ka ntlha ya kopo ya me le morafe wa me ka ntlha ya keletso ya me! 4Gonne re rekisitswe, nna le morafe wa ga etsho gore re nyelediwe, re bolawe, re fedisiwe. Fa re ka bo re ne re rekisitswe fela go nna batlhanka le malata, nka bo ke didimetse; mme fa e le tatlhego e ga go na tshenyegelo epe ya kgosi e e lekanyeng le yona.”
5Kgosi Ahasewerose a botsa Esetere mohumagadi a re: “Ke mang? O kae yo o neng a tsenwa ke mogopolo wa go dira jalo?”
6Esetere a re: “Sera le mmaba ke Hamane yo o bosula yo.” Ke fa Hamane a rerega mo go fetisang fa pele ga kgosi le mohumagadi. 7Mme kgosi ya nanoga moletlong wa weine e galefile, ya tswela kwa tshimong ya ditlhare ya ntlo ya borena. Hamane ene a sala a eme, a ikopela botshelo mo go Esetere, mohumagadi. Gonne o ne a bonye fa kgosi e setse e mo atlholetse tatlhego. 8Jaanong ya re kgosi e boa kwa tshimong ya ditlhare ya ntlo ya borena, e tsena mo ntlong ya moletlo wa weine, Hamane a bo a wela mo sedulong sa mesamo se Esetere o neng a rapame mo go sona. Ke fa kgosi e re: “A le gona o rata go gatelela mohumagadi fa go nna mo ntlong?” ya re lefoko le, le sena go tswa mo molomong wa kgosi, ba khurumetsa sefatlhego sa ga Hamane. 9Ga bua Harebona, mongwe wa badiredi lapeng fa pele ga kgosi, a re: “Kana le kota ya polaelo e Hamane o e diretseng Moretogai yo o buileng tse di molemo go thusa kgosi e eme fa ntlong ya ga Hamane ya boleele jwa mabogo a le 50.” Kgosi ya re: “Mo pegeng mo go yona!”
10Ba pega Hamane jalo mo koteng e a e baakanyeditseng Moretogai. Ya baa gona bogale jo bo gaketseng jwa kgosi bo kokobelang.
tsn_Latn unk tsn_Latn tsn_Latn tsn_Latn tsn_Latn tsn_Latn